Komisijos reglamentas (EEB) Nr. 989/89
1989 m. balandžio 17 d.
dėl klasifikavimo kriterijų, taikomų striukėms su gobtuvais (įskaitant slidinėjimo striukes), neperpučiamoms striukėms (wind-cheaters, wind-jackets) ir panašiems KN kodų 6101, 6102, 6201 ir 6202 dirbiniams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EEB) Nr. 20/89 [2], ypač į jo 9 straipsnį,
kadangi, siekiant užtikrinti, kad striukių su gobtuvais (įskaitant slidinėjimo striukes), neperpučiamų striukių (wind-cheaters, wind-jackets) ir panašių dirbinių, priskiriamų, be kita ko, KN kodams 6101, 6102, 6201 ir 6202, tarifiniam klasifikavimui būtų vienodai taikoma Reglamento (EEB) Nr. 2658/87 priede išdėstyta Kombinuotoji nomenklatūra, būtina nurodyti tam tikras minėtųjų drabužių charakteristikas;
kadangi šie dirbiniai priklauso tai kategorijai drabužių, kurie paprastai vilkimi ant kitos aprangos, ir užtikrina apsaugą nuo oro;
kadangi drabužiai be rankovių arba trumpomis rankovėmis negali užtikrinti tokios apsaugos; todėl būtina nurodyti, kad minėtosios striukės su gobtuvais, neperpučiamos striukės ir panašūs dirbiniai privalo turėti ilgas rankoves;
kadangi Nomenklatūros komitetas nepareiškė nuomonės iki jo pirmininko nustatytos datos,
PRIĖMĖ ŠĮ REGLAMENTĄ:
1 straipsnis
Tik drabužiai ilgomis rankovėmis yra klasifikuojami kaip striukės su gobtuvais (įskaitant slidinėjimo striukes), neperpučiamos striukės (wind-cheaters, wind-jackets) ir panašūs dirbiniai, priskiriami KN kodams 6101, 6102, 6201 ir 6202.
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. balandžio 17 d.